polyglot-tagger/wikipedia-language-snippets-filtered huggingface dataset:
కాంగ్రెస్ పార్టీతో తన రాజకీయ జీవితాన్ని ప్రారంభించిన నాగేందర్ తరువాతి కాలంలో కాంగ్రెస్ పార్టీలో సీనియర్ నాయకుడిగా ఎదిగాడు. 1994, 1999, 2004 ఎన్నిలకల్లో ఆసిఫ్ నగర్ అసెంబ్లీ నియోజకవర్గం నుండి శాసనసభ సభ్యుడిగా ఎన్నికయ్యాడు. 2004 ఆంధ్రప్రదేశ్ రాష్ట్ర అసెంబ్లీ ఎన్నికల సమయంలో కాంగ్రెస్ పార్టీ నుండి తెలుగుదేశం పార్టీలో చేరాడు. 2004లో ఆసిఫ్‌నగర్ నుండి టిడిపి టికెట్‌పై గెలిచిన తరువాత, తన సీటుకు రాజీనామా చేశాడు. ఆ సమయంలో ఉప ఎన్నికల్లో ఓడిపోయాడు. నియోజకవర్గాల డీలిమిటేషన్ తరువాత, 2009 ఎన్నికల్లో ఖైరతాబాద్ అసెంబ్లీ నియోజకవర్గం నుండి పోటీచేసి గెలిచాడు. 2009లో రాజశేఖర్ రెడ్డి మంత్రివర్గంలో ఆరోగ్యశాఖ మంత్రిగా ఉన్నాడు. కొణిజేటి రోశయ్య మంత్రివర్గంలో అదే పోర్ట్‌ఫోలియోలో కొనసాగాడు.
దానం నాగేందర్‌, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున ఖైరతాబాద్ శాసనసభ నియోజకవర్గం శాసన సభ్యుడిగా ఉన్నాడు. 1994, 1999, 2004 అసెంబ్లీ ఎన్నికల్లో ఆసిఫ్‌న‌గ‌ర్ అసెంబ్లీ నియోజకవర్గం నుండి. 2009, 2018 ఎన్నికలలో ఖైరతాబాద్ శాసనసభ నియోజకవర్గం నుండి ఎమ్మెల్యేగా గెలిచాడు. ఉమ్మడి ఆంధ్రప్రదేశ్ రాష్ట్రంలో కార్మిక, ఉపాధి, శిక్షణ శాఖ, కర్మాగారాలు, పారిశ్రామిక శిక్షణా సంస్థల శాఖ, ఆరోగ్యశాఖ మంత్రిగా కూడా పనిచేశాడు.
నాగేందర్ 1958, ఆగస్టు 9న లింగమూర్తి - ల‌క్ష్మీబాయి దంపతులకు తెలంగాణ రాష్ట్ర రాజధాని హైదరాబాదులో జన్మించాడు. పోస్ట్ గ్రాడ్యుయేషన్ పూర్తిచేశాడు.
హైదరాబాదు పాతబస్తీకి చెందిన ఇస్మార్ట్ శంకర్ డబ్బు కోసం మాజీ ముఖ్యమంత్రి కాశీవిశ్వనాథ్‌ను చంపేస్తాడు. ఈ నేరం నుండి తప్పించుకునే క్రమంలో శంకర్ ప్రియురాలైన చాందిని చనిపోతుంది. ప్లాన్ ప్రకారం తనతో ఈ హత్య చేయించి నేరస్తుడిగా ముద్రవేశారనే విషయం తెలుసుకున్న శంకర్, అసలు హంతకులను పట్టుకోవడం కోసం జైలు నుంచి పారిపోతాడు. మరోవైపు ఈ హత్యకేసును పరిశోధిస్తున్న నిజాయితీపరుడైన సీబీఐ అధికారి అరుణ్ ఈ కేసును చేధించే క్రమంలో చనిపోతాడు. దాంతో అతడి ప్రియురాలు న్యూరో సైంటిస్ట్ సారా సహాయంతో అరుణ్ మెదడులో నిక్షిప్తమైన రహస్యాల్ని శంకర్ బ్రెయిన్‌లోకి పంపిస్తుంది. అరుణ్ మెమోరీ సహాయంతో అసలు హంతకుల్ని శంకర్ ఎలా పట్టుకునడనేది మిగతా కథ.
చిత్రీకరణలో హైదరాబాదు షెడ్యూల్ ఫిబ్రవరిలో పూర్తయింది. మార్చిలో గోవాలో చిత్రీకరణ పూర్తయింది. ఈ చిత్రంలోని పోరాట సన్నివేశాలను ఏప్రిల్‌లో వారణాసిలో చిత్రీకరించారు. మే నెలలో మొత్తం సినిమా చిత్రీకరణ పూర్తయింది.
ఇస్మార్ట్ శంకర్ 2019, జూలై 18న విడుదలైన తెలుగు చలనచిత్రం. పూరీ జగన్నాథ్ దర్శకత్వం వహించిన ఈ చిత్రంలో రామ్‌ పోతినేని, నిధి అగర్వాల్‌, నభా నటేష్, సత్యదేవ్‌ తదితరులు నటించగా, మణిశర్మ సంగీతం అందించాడు.
సంగీతాన్ని పక్కన పెట్టిన బోరిస్ సాహిత్యం వైపు అడుగులు వేశాడు. గోయిదే, షేక్స్పియర్ రచనలను, విశ్వకవి రవీంద్రనాథ్ టాగోర్ కవితలను రష్యన్ భాషలోకి అనువదించాడు. 1905 కాలపు రష్యా విప్లవానికి, రెండో ప్రపంచ యుద్ధానికి మధ్యకాలంలో జరిగిన రష్యన్ దేశ పరిణామాలను, కమ్యూనిస్టుల పాలనలోని నేతల తీరును, ప్రజల్లోని నైరాశ్యాన్ని, కమ్యూనిస్ట్ స్వర్గంలోని చీకటి కోణాలను ప్రపంచానికి వెల్లడిచేస్తూ 1957లో డాక్టర్ జివాగో నవల రాశాడు. ఈ నవల ప్రపంచవ్యాప్తంగా ఎంతో పేరును తీసుకురావడమేకాకుండా, సినిమాగా కూడా తీయబడింది.
బోరిస్ 1890, ఫిబ్రవరి 10న రష్యన్ సామ్రాజ్యంలోని మాస్కోలో జన్మించాడు. తండ్రి చిత్రకారుడు, తల్లి పియానో విద్వాంసురాలు. తన తల్లి ప్రభావంతో 14వ ఏట నుంచి దాదాపు ఆరేండ్లపాటు సంగీతంను నేర్చుకున్నాడు.
బోరిస్ పాస్టర్‌నాక్ రష్యా దేశానికి చెందిన కవి, రచయిత, అనువాదకుడు. 1957లో బోరిస్ రాసిన డాక్టర్‌ జివాగో నవల ప్రపంచవ్యాప్తంగా గుర్తింపును తెచ్చింది.
బోరిస్‌కు 1958లో నోబెల్ బహుమతిని ప్రకటించడం జరిగింది. కానీ రష్యన్ ప్రభుత్వం బోరిస్‌పై ఆంక్షలనుప్రకటించడంతో, బోరిస్ నోబెల్ బహుమతిని తిరస్కరించాడు.
వేలేరుపాడు, ఆంధ్ర ప్రదేశ్ రాష్ట్రములోని ఏలూరు జిల్లాకు చెందిన ఒక మండలం. ఈ మండలం పోలవరం ముంపు గ్రామాల ఆర్డినెన్సుకు ముందు ఖమ్మం జిల్లా పరిధిలో ఉంది. ప్రసిద్డ పుణ్యక్షేత్రమయిన భద్రాచలం నుంచి 60 కి.మీ దూరంలో ఉంది. తెలంగాణా ప్రత్యేక రాష్ట్రంగా ఏర్పడిన తర్వాత పోలవరం ప్రాజెక్టు ముంపులో నీటమునిగే ఖమ్మం జిల్లా లోని ఏడు మండలాలను ప్రత్యేక ఆర్డినెన్సు ద్వారా ఉభయ గోదావరి జిల్లాల్లోకి బదలాయించారు.ఆ సమయంలో ఈ మండలం ఏలూరు జిల్లాలో కలిసింది. వేలేరుపాడు ఏజెన్సీ మండలం. ఈ మండలంలోని డెబ్బై శాతానికి పైగా జనాభా గిరిజనులే.ఈ ప్రాంతం గోదావరి పరీవాహక ప్రాంతం కావడంతో ప్రకృతి రమణీయతకు ప్రసిద్ధి చెందింది. వేసవిలో మండలంలోని కట్కూరు, పేరంటాలపల్లి గ్రామాలకు పర్యాటకుల తాకిడి ఎక్కువగా ఉంటుంది. మండలంలోని రుద్రమకోటలోని శివాలయం కాకతీయుల కాలం నాటిదిగా చెబుతారు.మండలంలోని కట్కూరు నుంచి రాష్ట్రవ్యాప్తంగా ప్రసిద్ధి చెందిన పర్యాటక కేంద్రం పాపికొండలకు లాంచీ సౌకర్యం ఉంది.
రాష్ట్ర పునర్విభజన చట్టం ప్రకారం పోలవరం ముంపు మండలాలతో పాటు గ్రామాలను.తెలంగాణ నుంచి ఆంధ్ర ప్రదేశ్- లోకి విలీనం చేస్తూ ప్రభుత్వం ప్రకటన విడుదల చేసింది. ఖమ్మం జిల్లాలోని పోలవరం ముంపు మండలాలను ఉభయ గోదావరి జిల్లాల్లోకి కలుపుతున్నట్లు ప్రకటించింది. రాష్ట్ర విభజన నేపథ్యంలో పోలవరం ప్రాజెక్టు వల్ల ముంపునకు గురయ్యే ప్రాంతాలను ఏపీలోకి బదలాయించేందుకు పునర్విభజన చట్టంలోని సెక్షన్- 3లో పేర్కొన్నారు. అందుకనుగుణంగా ఖమ్మం జిల్లా పరిధిలోని కుక్కనూరు, వేలేరుపాడు, భద్రాచలం , కూనవరం, చింతూరు, వరరామచంద్రాపురం, మండలాలతోపాటు బూర్గంపాడు మండలం లోని ఆరు గ్రామాలను ఆంధ్రప్రదేశ్-లో విలీనం చేస్తున్నట్లు ప్రకటించారు. ఆంధ్రప్రదేశ్- జిల్లాల ఆవిర్భావ చట్టం ప్రకారం ఆయా గ్రామాలను రాష్ట్రంలో కలుపుకుంటున్నట్లు తగిన ప్రతిపాదనలతో కూడిన ప్రకటనను జూలై 31న గెజిట్-లో ప్రచురించారు.
అతను ప్రముఖ విప్లవ నటుడు మాదాల రంగారావు కుమారుడు. అతను 1981లో ధవళ సత్యం దర్శకత్వంలోని ఎర్రమల్లెలు సినిమాలో జనాదరణ పొందిన పాట "నాంపల్లి స్టేషన్ కాడ రాజాలింగో" పాటద్వారా బాలనటునిగా తెలుగు సినీ పరిశ్రమకు పరిచయమయ్యాడు. ఆ చిత్రం ద్వారా బాలనటునిగా అనేక పురస్కారాలు పొందాడు. అతను చెన్నైలోని మైలాపూర్లో ఉన్న కేసరి హయ్యర్ సెకండరీ స్కూలు లో చదివాడు. తరువాత రష్యా లోని రోస్తోవ్ స్టేట్ మెడికల్ విశ్వవిద్యాలయంలోవైద్య విద్యను అభ్యసించాడు. అతను గాస్ట్రో ఎంటరాలజిస్టుగా వైద్యునిగా తన సేవలందిస్తున్నప్పటికీ తన తండ్రిలా సినిమా నటుడు కావాలని కలలు కనేవాడు. అతను వైద్య విద్యార్థిగా, వైద్యవృత్తిని చేపట్టి 14 సంవత్సరాల పాటు రష్యాలో ఉన్నాడు. అతను ప్రోమినెంట్ ఫార్మాసిటికల్ కంపెనీకి మేనేజింగ్ డైరక్టరుగా ఉన్నాడు. తన వైద్య వృత్తిని కొనసాగిస్తూనే, తెలుగు సినిమా ప్రస్తుత ధోరణిని పర్యవేక్షించి, స్వదేశానికి తిరిగి వచ్చాడు. భరత్ ప్రొడక్షన్స్ అని పిలవబడే తన సొంత నిర్మాణ సంస్థను ఏర్పాటు చేయాలని నిర్ణయించుకున్నాడు. అతను భారత్, యూరప్, రష్యాలో 60 రంగస్థల ప్రదర్శనలు చేసాడు.
2004 లో, అతను తన స్వంత భ్యానర్ క్రింద దవళ సత్యం దర్శకత్వంలో "నేనుసైతం" సినిమాలో నటించడం ద్వారా తెలుగు చిత్రసీమలోనికి అడుగుపెట్టాడు. అతని ఇతర సినిమాలలో మా ఇలవేల్పు లో వైద్యునిగా నటించాడు. అతని మూడవ చిత్రం "వీరగాధ". ఈ సినిమా తరువాత, అతను కొన్ని వ్యక్తిగత వ్యాపారాలు, బాధ్యతల వలన నటన నుండి దూరంగా ఉన్నాడు. 2014 లో, అతను సినిమా పరిశ్రమకు తిరిగి వచ్చాడు. అతను బ్రోకర్ 2 చిత్రంలో పనిచేసాడు, అక్కడ అతను సానుకూల ప్రతిస్పందనను సంపాదించాడు. తరువాత పంచముఖి చిత్రంలో ప్రధానపాత్రలో నటించాడు. అతను యువతరం కదిలింది, స్వరాజ్యం, అలౌకిక, పంచముఖి వంటి సినిమాలలో నటించాడు. అతను హిందీలో "ఆజ్ కా ఇంక్విలాబ్", "నాగ లక్ష్మి" చిత్రాలలో నటించాడు.
తండ్రి ఆదర్శాలను భుజాన ఎత్తుకొని ప్రజా పోరాటాల్లో పాలు పంచుకొంటున్నాడు. చిన్నప్పటి నుంచి ప్రజా నాట్యమండలితో అతనికి అనుబంధం ఉంది. ప్రపంచ యువజన ఫెడరేషన్ కు నాయకునిగా భాద్యతలు నిర్వర్తిస్తున్నాడు. అతను ఏఐఎస్ఎఫ్, ఎస్ఎఫ్ఐ సంస్థలలో పనిచేసాడు. యూరోపియన్ దేశాల్లో ప్రాతినిధ్యం వహిస్తున్నాడు. జీఐఎస్ దేశాలకు ప్రాతినిథ్యం వహిస్తూ రష్యాలో కల్చరల్ విభాగానికి సెక్రెటరగా పనిచేశాడు. అతను సీపీఐ, సీపీఎం పార్టీలు నిర్వహిస్తున్న అన్ని ఉద్యమాలలో అనేక బాధ్యతలను చేపడతున్నాడు. అతను అన్ని వామపక్ష పార్టీలను ఏకం చేయాలనే కార్యచరణను చేపట్టాడు.
ఇది మండల కేంద్రమైన వెంకటాపురం నుండి 40 కి. మీ. దూరం లోను, సమీప పట్టణమైన మణుగూరు నుండి 82 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఖమ్మం జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన జయశంకర్ జిల్లా లోకి చేర్చారు. ఆ తరువాత 2019 లో, కొత్తగా ములుగు జిల్లాను ఏర్పాటు చేసినపుడు ఈ గ్రామం, మండలంతో పాటు కొత్త జిల్లాలో భాగమైంది.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
స్వయం సహాయక బృందం, పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
భూమిలో ఇనుము సమృద్ధిగా లభిస్తున్నప్పటికీ దాని అధిక ద్రవీభవన స్థానం - 1,538 సెం - కారణంగా క్రీ.పూ రెండవ సహస్రాబ్ది చివరి వరకు ఇనుము వాడకం జరగలేదు. తగరం ద్రవీభవన స్థానం బాగా తక్కువ - 231.9 . రాగి కూడా ఇనుము కంటే బాగా తక్కువ ఉష్ణోగ్రత వద్దనే కరుగుతుంది - 1,085 సెం . క్రీ.పూ 6000 నాటి కొత్త రాతియుగపు బట్టీల ఉష్ణోగ్రత సామర్థ్యం 900 సెం కంటే ఎక్కువగానే ఉండేది. రాగి, తగరాలను కరిగించడానికి ఈ బట్టీల సామర్థ్యం సరిపోయేది. రాగి-తగరపు ఖనిజాల లభ్యత తక్కువగా ఉండేది. క్రీ.పూ. మూడవ సహస్రాబ్దిలో కంచు వ్యాపారం ప్రారంభమయ్యే వరకు పశ్చిమ ఆసియాలో తగరపు కంచు లేకపోవడం దీన్ని బలపరుస్తోంది. ప్రపంచవ్యాప్తంగా కొత్త రాతి యుగం తరువాత కంచుయుగం వచ్చింది. ఈ రెండింటి సంధి కాలంలో రాగియుగం వచ్చింది. ఇనుప యుగం సాధారణంగా కంచుయుగాన్ని అనుసరించినప్పటికీ, కొన్ని ప్రాంతాలలో ఇనుప యుగం క్రీ.పూ 2500 లోనే ప్రారంభమైంది.
పశ్చిమ ఆసియా, సమీప ప్రాచ్య ప్రాంతం కంచుయుగంలోకి ప్రవేశించిన మొదటి ప్రాంతం. క్రీ.పూ. 4 వ సహస్రాబ్ది మధ్యలో సుమేరులో మెసొపొటేమియను నాగరికత అభివృద్ధి చెందడంతో ఇది మొదలైంది. సమీప ప్రాచ్యంలోని ప్రాచీన నాగరికతల ప్రజలు ఏడాది పొడుగూతా వ్యవసాయం చేసారు, వ్రాతవిధాన వ్యవస్థను అభివృద్ధి చేశారు, కుమ్మరి చక్రాన్ని కనుగొన్నారు. కేంద్రీకృత ప్రభుత్వాన్ని ఏర్పాటు చేసారు, వ్రాతపూర్వక చట్టాన్ని నిర్మించారు. నగర రాజ్యాలు, సామ్రాజ్యాలు ఏర్పాటు చేసారు, ఆధునిక నిర్మాణాలను ప్రారంభించారు. సామాజిక వర్గీకరణ, ఆర్థిక - పౌర పరిపాలన, బానిసత్వాలను సృష్టించారు. వ్యవస్థీకృత యుద్ధం, వైద్యం, మతాలను ఆచరించారు. ఈ ప్రాంతంలోని సమాజాలే ఖగోళ శాస్త్రం, గణితం, జ్యోతిషశాస్త్రాలకు పునాదులు వేశాయి.
స్థూలంగా కంచును విస్తారంగా ఉపయోగించిన కాలాన్ని కంచుయుగంగా గుర్తించారు. అయితే, కంచు సాంకేతికత పరిచయము, అభివృద్ధీ విశ్వవ్యాప్తంగా ఒకే సమయంలో జరగలేదు. తగరపు కంచు తయారీకి ఒక విశిష్ట ఉత్పత్తి పద్ధతులు అవసరం. ముందుగా తగరాన్ని తవ్వాలి . దానిని విడిగా కరిగించి శుద్ధి చెయ్యాలి. తరువాత రాగిని కరిగించి దానికి తగరాన్ని కలిపి కంచును తయారు చేయాలి. కంచుయుగం లోహాలను విస్తారంగా ఉపయోగించిన, లోహాలతో వాణిజ్యం చేసిన కాలం. మొట్టమొదటి తగర-కంచు మిశ్రమం ప్లోస్నిక్ లోని విన్స్కా నాగరికతలో క్రీ.పూ. 5 వ సహస్రాబ్ది మధ్యలో జరిగిందని, ఈ నాగరికత కంచుయుగంలో భాగంగా పరిగణించనప్పటికీ, 2013 నాటి నివేదిక సూచిస్తోంది. దీని కాలనిర్ణయం వివాదాస్పదమైంది.
క్రీ.పూ. 18 వ శతాబ్దంలో ఉత్తర అనటోలియాలోని హట్టుసాలో హిట్టైటు సామ్రాజ్యం స్థాపించబడింది. క్రీ.పూ. 14 వ శతాబ్దంలో హిట్టైటు రాజ్యం ఉచ్ఛ స్థాయిలో ఉంది. మధ్య అనటోలియా, నైరుతి సిరియా, ఉగారిటు, ఎగువ మెసొపొటేమియాలు ఇందులో భాగంగా ఉన్నాయి. క్రీ.పూ 1180 తరువాత సముద్రమార్గంలో ప్రజల ఆకస్మిక రాకకు, లెవాంటులో సంభవించిన సాధారణ గందరగోళాలకూ సంబంధం ఉందని భావించారు. తరువాత ఈ రాజ్యం అనేక స్వతంత్ర "నియో-హిట్టైటు" నగర-రాజ్యాలుగా విచ్ఛిన్నమైంది. వీటిలో కొన్ని క్రీ.పూ. 8 వ శతాబ్దం వరకు మనుగడ సాగించాయి.
మానవుడు కంచును వాడిన చారిత్రిక కాలాన్ని కంచుయుగం అంటారు. కొన్ని ప్రాంతాల లోని ఆదిమ కాలపు రాతలను, పట్టణ నాగరికతల తొలినాళ్ళను కూడా కంచుయుగం గానే భావిస్తారు. పురాతన సమాజాలను వర్గీకరించడానికి, అధ్యయనం చేయడానికీ క్రిస్టియన్ జుర్గెన్సెన్ థామ్సన్ ప్రతిపాదించిన రాతి-కంచు-ఇనుప అనే మూడు యుగాల వర్గీకరణలో రెండవది కంచుయుగం.
క్రీ.పూ 1400 లో పశ్చిమ అనటోలియాలోని రాజ్యాల సమాఖ్య " అసువా లీగు"ను మొదటి తుధాలియా నేతృత్వం లోని హిట్టీయుల చేతిలో ఓడిపోయింది. సాధారణంగా అర్జావాను, దానికి ఉత్తరాన ఉన్న అసువాతో అనుసంధించి చూస్తారు. బహుశా అది సరిహద్దు దేశంగా ఉండి ఉండేది. లేదా అసువా లీగుకే ఇది మరొక పేరు అయి ఉండవచ్చు .
రాగిని కరిగించి, దానికి తగరం, ఆర్సెనిక్ లేదా ఇతర లోహాలను కలిపి కంచును తయారు చేయడం గాని. ఇతర ప్రాంతాలలో తయారైన ఉత్పత్తిని కొనుగోలు చేయడం గానీ చేసిన కాలాన్ని కంచుయుగంగా భావిస్తారు. ఆ కాలం నాటి ఇతర లోహాల కంటే కంచు దృఢమైనది, మన్నికైనదీ. దీంతో ఆనాటి నాగరికతలు సాంకేతికంగా పైచేయి పొందగలిగాయి.
క్రీ.పూ. రెండవ సహస్రాబ్ది ద్వితీయార్ధంలో పశ్చిమ అనటోలియాలోని అర్జావా రాజ్యం, దక్షిణ అనటోలియా వెంట టర్కీ సరస్సుల ప్రాంతం నుండి ఏజియను తీరం వరకు విస్తరించింది. అర్జావా, న్యూ హిట్టైటు రాజ్యాలకు పశ్చిమాన - కొన్నిసార్లు ప్రత్యర్థిగాను, కొన్నిసార్లు సామంతరాజ్యంగానూ ఉండేది.
కంచుయుగ నాగరికతల్లో రాయడం మొదలవడం విభిన్న కాలాల్లో జరిగింది. పురావస్తు ఆధారాల ప్రకారం, మెసొపొటేమియా , ఈజిప్టు నాగరికతలు మొట్టమొదటి రాత వ్యవస్థలను అభివృద్ధి చేశాయి.
కందుల ఓబుల రెడ్డి గుండ్లకమ్మ జలాశయం ప్రాజెక్టు. ప్రకాశం జిల్లాలో గుండ్లకమ్మ నదిపై కట్టిన జలాశయం, నీటిపారుదల వ్యవస్థ. 2004 లో ఆమోదించిన ఈ ప్రాజెక్టు 3.875 టిఎమ్సిల సామర్ధ్యంతో 80,060 ఎకరాల ఆయకట్టుకు సాగునీరు, ఒంగోలు, ఇతర గ్రామాల తాగునీటి కొరకు ఉద్దేశించబడింది.
2008లో 3.875 టీఎంసీల సామర్థ్యం గల జలాశయం నిర్మించారు. ప్రాజెక్టు ఎడమ కాలువ కింద 27.9 కిలోమీటర్ల పొడవునా 50 వేల ఎకరాలను సాగులోకి తీసుకురావాలని నిర్ణయించారు. కుడి కాలువ కింద 27.3 కి.మీ పొడవునా 28 వేల ఎకరాల ఆయకట్టును సాగులోకి తీసుకొచ్చేందుకు ప్రణాళికలు రూపొందించారు. 2008 నవంబరులో దివంగత ముఖ్యమంత్రి డాక్టర్‌ వై.ఎస్‌.రాజశేఖర్‌రెడ్డి చేతుల మీదుగా ఈ ప్రాజెక్టు నుంచి కాలువలకు నీరు లాంఛనంగా విడుదల చేశారు. అయితే కాలువల నిర్మాణం భూసేకరణ సమస్యలతో పూర్తి కాలేదా కావున ప్రాజెక్టు పూర్తి వినియోగంలోకి రాలేదు. 2018 లో ప్రారంభించాలని అనుకున్నా, పనులు పూర్తి కాలేదు.
పునరావాసకాలనీలు మద్దిపాడు దగ్గర ఘడియపూడి కాలనీ, ధేనువకొండ వాసులకు దక్షిణ ధేనువకొండ, కొంగపాడు, వేలమూరిపాడు, మేదరమెట్ల దగ్గర కేటాయించారు. పాత కొటికలపూడి కొరకు వేణుగోపాలపురంలో కేటాయించారు. మణికేశ్వరం గ్రామానికి సమీపంలో మొదటి ఫేజ్ లో నిర్వాసితులైన వారికి పునరావసకాలనీ కేటాయించి ప్రభుత్వ కార్యాలయాల భవనాలు నిర్మాణాలు పూర్తయ్యాయి. కాని నిర్వాసితులు మారలేదు. తిమ్మారెడ్డిపాలెంకు కూడా సమీపంలో పునరావాసకాలనీ కేటాయించగా, వసతులు కల్పించకపోవటంతో నిర్వాసితులు మారలేదు. 2019 లో కూడా పునరావాసం పూర్తి కాకపోవడంతో కొంతమంది ముంపు గ్రామాలలోనే నివసిస్తున్నారు.
జలాశయం కట్టడంతో మల్లవరం, ఘడియపూడి, గార్లపాడు, తమ్మవరం పూర్తిగా జలాశయం నీటితో మునిగిపోతాయి. ఈ గ్రామాల నిర్వాసితులకు పునరావాసం కల్పించగా గ్రామాలు ఖాళీ అయ్యాయి. ఈ పునరావస కల్పనలో అవకతవకల కారణంగా చాలా మంది నిర్వాసితులయ్యారు, వారి జీవనశైలి దెబ్బతిన్నది. ఇవేగాక పాత కొటికలపూడి, ధేనువకొండ, మణికేశ్వరం, తిమ్మారెడ్డిపాలెం,అనమనమూరు, యర్రపాలెం, అన్నంగి పాక్షికంగా ప్రభావితమవుతాయి. ఈ గ్రామాలను గూడా పూర్తిగా మునిగిపోయేవిగా పరిగణించి పునరావాస కల్పించాలని ఆదేశించారు.
తెలంగాణ బహుజన కవి గౌరీశంకర్ సంపాదకత్వంలో వెలువడిన ఈ పుస్తకానికి లక్ష్మణ్ ఏలె ముఖచిత్రం అందించగా, తెలంగాణ కవిత్వ భూమికను, ప్రత్యేకతల్ని వివరిస్తూ గుడిపాటి ముందుమాట రాశాడు. గోలకొండ కవుల సంచిక తర్వాత మొట్టమొదటిసారిగా తెలంగాణ ప్రాంతీయ చైతన్యాన్ని పొక్కిలి కవితా సంకలనం ఆవిష్కరించింది. అంతేకాకుండా ఒక బహుజన కవి తెలంగాణ కవితా సంకలనానికి సంపాదకత్వం వహించడం తెలంగాణ సాహిత్యచరిత్రలో ఇదే తొలిసారి.
పొక్కిలి 2002, మే నెలలో వచ్చిన తెలంగాణ కవిత్వ సంకలన పుస్తకం. తెలంగాణ ప్రాంతీయ చైతన్యాన్ని ఆవిష్కరించే బృహత్తర లక్ష్యంతో జూలూరు గౌరీశంకర్ సంపాదకులుగా నల్లగొండ జిల్లా, కోదాడలోని స్పృహ సాహితీ సమాఖ్య ప్రచురించిన ఈ కవితా సంకలనంతో 129 మంది తెలంగాణ కవులు రాసిన కవిత్వాలు ఉన్నాయి.
సతీష్ కుమార్ 1965, సెప్టెంబరు 30న కెప్టెన్ వి. లక్ష్మీకాంతరావు, సరళదేవి దంపతులకు తెలంగాణ రాష్ట్రం, కరీంనగర్ జిల్లా, హుజూరాబాద్ మండలంలోని సింగాపూర్ గ్రామంలో జన్మించాడు. తన తండ్రి మిలిటరీలో కెప్టెన్ గా పనిచేసాడు. కాజీపేటలో సెయింట్ గాబ్రియెల్ పాఠశాలలో పదోతరగతి వరకు చదివాడు. హన్మకొండలోని ప్రభుత్వ జూనియర్ కళాశాలలో ఇంటర్మీడియట్, మహారాష్ట్రలోని రాంటెక్ లోని తమ కుటుబానికి చెందిన కిట్స్ ఇంజరీరింగ్ కళాశాలలో ఇంజనీరింగ్ చదివాడు. చదువు పూర్తయిన తరువాత కుటుంబ పరంగా వచ్చిన విద్యాసంస్థల నిర్వహణా, వ్యవసాయం, వ్యవసాయ క్షేత్ర బాధ్యతలు చేపట్టడంతోపాటు, వ్యాపార రంగంలోనూ ప్రవేశించాడు.
వోడితల సతీష్ కుమార్, తెలంగాణ రాష్ట్రానికి చెందిన రాజకీయ నాయకుడు, విద్యావేత్త. ప్రస్తుతం భారత్ రాష్ట్ర సమితి పార్టీ తరపున హుస్నాబాద్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. సింగాపూర్‌లోని కిట్స్ విద్యాసంస్థ కార్యదర్శిగా, విఇఎస్ నిర్వహిస్తున్న పాఠశాల, జూనియర్, డిగ్రీ, ఇంజనీరింగ్ కళాశాలల నిర్వాహకుడిగా కూడా ఉన్నాడు.
హైదరాబాదుకు చెందిన నీటి పారుదల శాఖ ఎస్ఈ గా ఉన్న పరాంకుశరావు కుమార్తె డా. శమితతో సతీష్ వివాహం జరిగింది. వారికి ఒక కుమారుడు ఒక కుమార్తె. కుమారుడు అమెరికాలో ఎంఎస్ పూర్తి చేసి అక్కడే ఉద్యోగం చేస్తుండగా, కుమార్తె పూజిత ఖమ్మం మమత మెడికల్ కాలేజీలో మెడిసిన్ చదువుతోంది.
చైనా మీడియా గ్రూప్ ప్రధాన కార్యాలయం - ఎత్తు 44-అంతస్థుల ఎత్తు ఉన్న ఒక ఆకాశహర్మ్యం. ఇది బీజింగ్ కేంద్ర వ్యాపార జిల్లాలోని గుయాంగుయలో ఉన్నది. ఈ భవనం చైనా మీడియా గ్రూప్ నకు ప్రధాన కేంద్రంగా పనిచేస్తుంది, అది ఒకప్పుడు చైనా సెంట్రల్ టెలివిజన్ బిల్డింగ్లో ఉండేది, ఈ భవనం 11 ఫక్సిన్ రోడ్డుకు పశ్చిమాన 15 కిలోమీటర్ల దూరంలో ఉంది. జూన్ 1, 2004న భవనానికి పునాదివేయడం జరిగింది. ఈ భవన ముఖభాగం జనవరి 2008లో పూర్తయింది. ఫిబ్రవరి 2009లో ప్రక్కనే ఉన్న టెలివిజన్ సాంస్కృతిక కేంద్రం ఆవరించిన ఒక అగ్ని ప్రమాదం వలన నిర్మాణం ఆలస్యమైనా, ప్రధాన కార్యాలయం మే 2012లో పూర్తయింది. సి.సి.టి.వి. ప్రధాన కార్యాలయం, 2013లో కౌన్సిల్ ఆన్ టాల్ బిల్డింగ్స్ అండ్ అర్బన్ హాబిటాట్ నుండి ప్రపంచవ్యాప్తంగా ఉత్తమ ఆకాశహర్మ్య అవార్డును గెలుచుకుంది.
ప్రధాన భవనం ఒక సాంప్రదాయక టవరు కాదు, కానీ ఆరు సమాంతర, నిలువు విభాగాల లూప్లతో ఉన్న 473,000 మీ 2 అంతస్తు స్థలం, భవనం ముఖభాగంలో ఉన్న అపారదర్శక గ్రిడ్ని ఓపెన్ సెంటర్ అని అంటారు. ముఖ్యంగా భూకంప జోన్లో ఉండడం వలన ఈ భవనం నిర్మాణం ఒక సవాలుగా పరిగణించబడింది. "ఈ భవనం చైనా చేత ఎన్నడూ జరగలేదు, యూరోపియన్లచే నిర్మించబడకపోవచ్చు." అని రిమ్ కూలాస్ అన్నరు. దాని ధార్మిక ఆకారం వలన, ఒక టాక్సీ డ్రైవర్ మొదటి దాని పేరు డా కచ్చ్ గా అన్నరు, అనగా "పెద్ద బాక్సర్ షార్ట్లు" అని అనువదించబడింది. స్థానికులు దీనిని "పెద్ద ప్యాంటు" అని అంటారు.
1 జనవరి 2002 న నిర్మించి, ఒక అంతర్జాతీయ రూపకల్పన పోటీలో బీజింగ్ ఇంటర్నేషనల్ టెడెరింగ్ కో. నుండి మెట్రోపాలిటన్ ఆర్కిటెక్చర్ కార్యాలయం సి.సి.టి.వి. హెడ్క్వార్టర్స్, టెలివిజన్ కల్చరల్ సెంటర్ల కాంట్రాక్టును చేజిక్కించుకుంది . జ్యూరీలో ఆర్కిటెక్ట్ అరటా ఇసోజాకి, విమర్శకుడు చార్లెస్ జెంక్స్ ఉన్నారు. ఇది కొత్త బీజింగ్ సి.బి.డి లోని 300 కొత్త టవర్లు మొదటిది. అడ్మినిస్ట్రేషన్, న్యూస్, బ్రాడ్కాస్టింగ్, ప్రోగ్రాం ప్రొడక్షన్ ఆఫీస్లు, స్టూడియోలు అన్నీ ఈ భవనంలోనే ఉన్నాయి.
ఈ భవనం తొలుత మూడు భవనాలగా నిర్మించబడింది, ఇది 30 మే 2007 న ఒకటిన్నర భవనాలుగా మారింది. నిర్మాణాత్మక భేదాభిప్రాయాలతో లాక్ చేయకూడదని ఈ ప్రక్రియను ఉదయం ప్రారంభించారు, ఆ సమయంలో రెండు టవర్లు ఉక్కు ఒకే ఉష్ణోగ్రతలో చల్లబడి ఉంటుంది కాబట్టి. సి.సి.టి.వి. భవనం యొక్క కేంద్రాన్ని ప్రజా వినోదానికి, బహిరంగ చిత్రీకరణ ప్రాంతాలకు, ఉత్పత్తి స్టూడియోల యొక్క దృశ్యాలను రూపొందించడానికి ఉద్దేశించబడిన మీడియా పార్కుగా రూపుదిద్దారు.
1 జనవరి 2008 న, సి.సి.టి.వి. ప్రధాన కార్యాలయం చైర్మన్ చే అధికారికంగా ఆరంభించబడింది. హు జింటావ్, జియాంగ్ జెమిన్, వెన్ జియాబో, గువో జింగ్ ఈ కార్యక్రమానికి హాజారయ్యారు.
ఒమా రిమ్ కూలాస్, ఒలే స్చేరెన్ భవనం యొక్క ఆర్కిటెక్టులు, అరుప్పోలోని సెసిల్ బాల్మండ్ క్లిష్టమైన ఇంజనీరింగ్ డిజైన్ను అందించారు.
కాంగ్రెస్ పార్టీ]అభ్యర్థి సంపత్ కుమార్ పై 6,730 ఓట్ల తేడాతో ఓడిపోయారు. తదంతరం ఆయన తెలంగాణ రాష్ట్ర సమితి పార్టీలో చేరారు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ అభ్యర్థిగా పోటీచేసి సమీప కాంగ్రెస్ పార్టీ అభ్యర్థి సంపత్ కుమార్ పై 44,679 ఓట్ల మెజారిటీతో గెలుపొందారు.
అబ్రహం 1946, ఏప్రిల్ 20న వెంకటయ్య - గోవిందమ్మ దంపతులకు తెలంగాణ రాష్ట్రం, జోగులాంబ గద్వాల జిల్లా, ఇటిక్యాల మండలంలోని వల్లూరు గ్రామంలో జన్మించారు. అలంపూర్‌లోని ప్రభుత్వ పాఠశాలలో ఐదో తరగతి వరకు, గద్వాలలో ఏడో తరగతి వరకు, మహబూబ్‌నగర్‌లో ఇంటర్‌ వరకు చదివారు. 1974లో హైదరాబాదులోని ఉస్మానియా మెడికల్ కాలేజీ నుండి ఎంబిబిఎస్ పూర్తి చేశారు.
డాక్టర్‌ చదివిన తరువాత 12 ఏళ్ళపాటు అరబ్‌ దేశాల్లో వైద్యుడిగా పనిచేశారు. తరువాత కర్నూలుకి వచ్చి, కృష్ణానగర్‌లో క్లినిక్‌ ఏర్పాటుచేశారు. 22 ఏళ్ళపాటు రోగుల నుంచి రూ.5 ఫీజు మాత్రమే తీసుకొని వైద్యం చేశారు.
వి.ఎం. అబ్రహం, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున అలంపూర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నారు.
ఆంధ్రప్రదేశ్ రాష్ట్రంలో ప్రముఖ ధార్మిక కార్యక్రమాలు, సంఘసేవా కార్యక్రమాలను చేపట్టి సమాజానికి ఉపకారం చేసిన వారికి స్వధర్మ సేవాసంస్థ ‘‘ధర్మజ్యోతి’’ పురస్కారం ప్రదానం చేస్తుంది. గతంలో ఈ పురస్కారం అందుకున్న ప్రముఖులు.
జోషి 1931లో సత్యాగ్రహిగా జైలు జీవితం గడుపుతున్నప్పుడు 20వ ఏట తన తొలి ఖండకావ్యం విశ్వశాంతి రాశాడు. "పశ్చిమానికి గాంధీ ప్రయాణం భారత స్వాతంత్ర్యం కోరుతున్నదే అయినా అది వారికి శాంతినీ ప్రసాదిస్తుందన్న" కవి విశ్వాసాన్ని ఖండకావ్యం ప్రతిబింబించింది. ఉమాశంకర్ జోషి 1930ల తొలి సంవత్సరాల్లో సత్యాగ్రహ పత్రికలో మారుపేరుతోనో, పేరు లేకుండానో రచనలు చేసేవాడు. 1930-1934 మధ్యకాలంలో జాతీయోద్యమంలో తీవ్ర అభినివేశంతో పాల్గొనడంతో పాటుగా గుజరాతీలో కవితలు, కథలు, నవలలు, నాటకాలు అనేకం రచించాడు. 1934లో ముంబైలో బీఎ కోర్సులో కళాశాలలో చేరేనాటికి జోషి రచనలు గుజరాతీ పాఠ్యపుస్తకాల్లో స్థానం సంపాదించుకునే స్థాయికి ప్రాచుర్యం పొందాడు.
1916లో బమ్నాలోని ప్రాథమిక పాఠశాలలో అతను విద్యాభ్యాసం ప్రారంభించాడు. 1921లో అతని విద్యాభ్యాసం ఇదార్ పట్టణానికి మారింది. అక్కడ ఆ ఏడు నాలుగవ తరగతి పూర్తిచేసుకున్నాడు. ఇదార్ లోని ప్రతాప్ హైస్కూల్ అనే ఆంగ్లో-వెర్నాక్యులర్ పాఠశాలలో 1927 వరకూ అతని విద్యాభ్యాసం కొనసాగింది.1927లో అహ్మదాబాద్ నగరంలోని ప్రొప్రైటరీ హైస్కూల్లో మెట్రిక్యులేషన్ చదివాడు. 1928 నుంచి 1930 వరకు అహ్మదాబాద్ లోనే ఉన్న గుజరాత్ కళాశాలలో చదువుకున్నాడు. ముంబైలోని ఎఫిన్ స్టోన్ కళాశాలలో చేరి బి.ఎ. రెండవ శ్రేణిలో పాస్ అయ్యాడు. తర్వాత గుజరాతీ, సంస్కృతం ప్రధానాంశాలుగా ముంబై విశ్వవిద్యాలయంలో ఎం.ఎ. చదివి తొలి శ్రేణిలో ప్యాసయ్యాడు.
ఉమాశంకర్ జోషి నేటి గుజరాత్ రాష్ట్రంలోని ఆరవల్లి జిల్లాలో భిలోడా తాలూకాలోని బమ్నా గ్రామంలో (అప్పట్లో బ్రిటీష్ ఇండియాలోని బొంబాయి ప్రెసిడెన్సీలో భాగంగా ఉండేది) 1911 జూల్ 21న జన్మించాడు. అతని తండ్రి జేతాలాల్ కమాల్జీ చిన్న జాగీర్లలో కర్భారీ గా పనిచేసేవాడు. జోషికి ఎనిమిదిమంది తోబుట్టువులు. ఆరుగురు సోదరులు, ఇద్దరు సోదరిలు. ఉమాశంకర్ జోషి తన బాల్యం గడచిన ఈ ప్రాంతంలోని కొండ కోనలతో కూడిన అందమైన పరిసరాలు, పల్లెల్లోని సాంఘిక జీవితం, అక్కడ జరిగే పండుగలు, సంతలు వంటివి రచనలు చేయడానికి ప్రేరణగా నిలిచాయి.
జోషి గాంధీ నేతృత్వంలోని జాతీయోద్యమంలో పనిచేశాడు. 1929 జనవరిలో ప్రారంభమైన గుజరాత్ కళాశాల విద్యార్థుల 34 రోజుల సమ్మెలో పాల్గొన్నాడు. 1930 ఏప్రిల్లో విరాంగం ఆశ్రమంలో సత్యాగ్రహిగా చేరాడు. నవంబరు నుంచి 14 వారాల పాటు ప్రభుత్వం జోషిని ఖైదు చేసింది. 1931 వరకు సబర్మతీ జైలు, యెరవాడ టెంట్-జైలులో గడిపాడు. 1931లో కరాచీలో జరిగిన కాంగ్రెస్ జాతీయ సమావేశాలకు హాజరయ్యాడు. జూలై నుంచి ఆరు నెలల పాటు గుజరాత్ విద్యాపీఠ్ లో ఉన్నాడు. 1932లో రెండవ మారు జైలుపాలయ్యాడు. ఈసారి సబర్మతీ, విసాపూర్ జైళ్ళలో ఎనిమిది నెలలు గడిపాడు.
ఉమాశంకర్ జేతాలాల్ జోషి గుజరాతీ కవి, పండితుడు, రచయిత. గుజరాతీ సాహిత్యానికి అతని రచనల ద్వారా చేసిన సేవకు గుర్తింపుగా 1967లో జ్ఞానపీఠ పురస్కారం అందుకున్నాడు.
పుదీనా మొక్క లామియేసే కుటుంబానికి చెందిన మొక్క. వృక్షశాస్త్ర పేరు మెంథా పైపెరిటా.ఇది 1 మీటరు ఎత్తు వరకు పెరిగే శాశ్వత ఓషది మొక్క., దీర్ఘ పొడవైన శంఖు ఆకారంలో ఏర్పాటు చేయబడిన పింక్-మౌవ్ పువ్వులు కలిగివుండును. కొద్దిగా వెంట్రుకలవంటి నిర్మాణాలను ఆకుల ఉపరితలం వుండును.ఇది భూగర్భములో పాకే వేళ్ళనును కలిగి ఉన్నందున బాగా చుట్టుక్కలకు విస్తరిస్తుంది. సులభంగా వ్యాప్తి చెందుతుంది. ఈ ఓషది మొక్క అనేక జాతులు కలిగి ఉంది, పెప్పర్ మెంటు పైపెరిటా అనేది వాటరుమింట్ , స్పియరు మెంటు యొక్క హైబ్రీడ్/సంకర మొక్క.
పుదీనా నూనె ఒక ఆవశ్యక నూనె.ఇది ఔషధతైలం.బ్రాండి పుదీనా ఆయిల్ , పుదీనా ఔషధతైలం 'అని కూడా పిలుస్తారు.ఆంగ్లంలో మింట్ ఆయిల్, పిప్పరుమింటు ఆయిల్ అని కూడా అంటారు. పుదీనా నూనె మనస్సును ఉత్తేజపరచుటకు, మానసిక ఉద్వేగాలను క్రమపరచుటకు, దృష్టిని పెంచడానికి, సువాసనను ఉపయోగిస్తారు. పుదీనా నూనె మానసిక చికాకు, దురదను తగ్గిస్తుంది.చర్మాన్ని చల్లబరచటానికి పుదీనా నూనె ఉపయోగపడును. పుదీనా ఆకులను వంటలలో కూరలలో ఉపయోగిస్తారు.పుదీనా ఆకులు కూరలకు మంచి ఘాటైన రూచి, సువాసన ఇస్తుంది.పుదీనా నూనె వలన పలు వైద్యపరమైన ప్రయోజనాలు ఉన్నాయి.
పుదీనా నూనె తాజా, ఘాటైన, విలక్షణమైన మెంథాలు వాసన కలిగి ఉండి, లేత పసుపు రంగులో లేదా లేత గోధుమ రంగులో లేదా పాలిపోయిన పసుపు రంగులో ఉంటుంది.ఆల్కహాల్లో కరుగును.70% ఆల్కహాల్ లో,1:3 నిస్పత్తిలో కరుగును.అనగా మూడువంతుల ఆల్కహాల్ లో ఒకవంతు పుదీనా నూనె కరుగును.నీటిలో కరుగదు.పుదీనా నూనె అణు ఫార్ములా: 621087
పురాణాల ప్రకారం, మెంథా మోహిని అనేఅందగత్తెను ప్లూటో మోహించాడు.అది చూసిన ప్లూటో భార్య పెర్సెఫోన్, అసూయతో మెంథాను భూ మైదానంలోకి కోపంగా త్రోసివేసింది.ప్లూటో మెంథాను ఒక మూలికగా/ఓషది మార్చి, రాబోయే సంవత్సరాలలో ప్రజలుఆమెను మొక్కగా అబిమానిస్తారని వరమిచ్చాడు.
పుదీనానూనెను మొక్క పుష్పించే ముందు భూమి పైన ఉన్న మొత్తం మొక్క నుండి సేకరించబడుతుంది. నూనె. తాజా లేదా పాక్షికంగా ఎండబెట్టిన మొక్క నుండి ఆవిరి స్వేదన ద్వారా తీయబడుతుంది. మొక్క నుండి నూనె దిగుబడి 0.1 - 1.0% ఉంటుంది.నూనెను స్టీము డిస్టిలేసన్/ఆవిరి స్వేదన క్రియ పద్ధతిలో ఉత్పత్తి చేస్తారు.
పుదీనా పుట్టు స్థానం మధ్యప్రాచ్య ప్రాంతం.ఇప్పుడు కూడా ఇటలీ, , జపాన్, గ్రేట్ బ్రిటన్లో సాగు చేయబడుతుంది.జపాన్, చైనాలలో పురాతన కాలం నుండి ఇది సాగు చేయబడింది. 1000 నాటి ఈజిప్టులోని సమాధిలో వున్న సాక్ష్యాలు కనుగొనబడ్డాయి.
పుదినా నూనెలో మెంథాల్, మెంథోన్, 1,8-సినాల్, మిథైల్ అసిటేట్, మెథోఫురాన్, ఐసోమెంథోన్, లిమోనెన్, బి-పిన్నెనే, ఎ-పిన్నెనే, జెర్మాక్రీన్-డి, ట్రాన్స్-సాబినిన్ హైడ్రేట్, పులెగోన్ రసాయన సమ్మేళనాలు వున్నవి
పుదీనా నూనె చికిత్సా పరంగా అనాల్జేసిక్, అనస్థీటిక్, యాంటిసెప్టిక్, యాంటీగాలాక్టాగోగ్, యాంటిప్లాగ్స్టిక్, యాంటిస్ప్మోడోజిక్, క్యాంబినేటివ్, సెఫాలిక్, గుణాలను కల్గివున్నది.